กฎกระทรวงกฎกระทรวงระบบการขนส่งก๊าซปิโตรเลียมเหลวทางท่อพ.ศ. ๒๕๖๐ อาศัยอำนาจตามความในมาตรา ๕ วรรคหนึ่ง แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗ วรรคหนึ่ง (๑) (๓)(๕) และ (๗) และวรรคสาม แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้ข้อ ๑[๑]กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๒ ในกฎกระทรวงนี้ก๊าซปิโตรเลียมเหลวหมายความว่า ก๊าซปิโตรเลียมเหลวตามกฎกระทรวงว่าด้วยการกำหนดหลักเกณฑ์ วิธีการและเงื่อนไขเกี่ยวกับการแจ้ง การอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิงระบบการขนส่งก๊าซปิโตรเลียมเหลวทางท่อ หมายความว่า ระบบการขนส่งก๊าซปิโตรเลียมเหลวทางท่อตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้ง การอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิงผู้ประกอบกิจการควบคุมหมายความว่า ผู้ได้รับใบอนุญาตให้ประกอบกิจการระบบการขนส่งก๊าซปิโตรเลียมเหลวทางท่อมาตรฐาน ASME B๓๑.๓ หมายความว่ามาตรฐานที่ประกาศโดยสมาคมวิศวกรเครื่องกลแห่งประเทศสหรัฐอเมริกา ลำดับที่ ASME B๓๑.๓ เรื่อง Process Pipingมาตรฐาน ASME B๓๑.๔ หมายความว่ามาตรฐานที่ประกาศโดยสมาคมวิศวกรเครื่องกลแห่งประเทศสหรัฐอเมริกา ลำดับที่ ASME B๓๑.๔ เรื่อง Pipeline Transportation Systems for Liquids and Slurriesหมวด ๑บททั่วไป ข้อ ๓ระบบการขนส่งก๊าซปิโตรเลียมเหลวทางท่อจะต้องได้รับความเห็นชอบรายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติแล้วข้อ ๔ผู้ประกอบกิจการควบคุมต้องจัดเก็บเอกสารและข้อมูลของระบบการขนส่งก๊าซปิโตรเลียมเหลวทางท่ออย่างเป็นระบบและพร้อมให้พนักงานเจ้าหน้าที่สามารถตรวจสอบได้ตลอดอายุการใช้งานของระบบการขนส่งก๊าซปิโตรเลียมเหลวทางท่อ ทั้งนี้ ต้องมีเอกสารและข้อมูล ดังต่อไปนี้(๑) คู่มือการออกแบบ ก่อสร้าง ปฏิบัติการและบำรุงรักษาระบบการขนส่งก๊าซปิโตรเลียมเหลวทางท่อ(๒)แบบที่ใช้ในการก่อสร้างระบบการขนส่งก๊าซปิโตรเลียมเหลวทางท่อ พร้อมรายละเอียดต่างๆ(๓) รายงานผลการทดสอบและตรวจสอบต่าง ๆตามที่กำหนดไว้ในกฎกระทรวงนี้(๔) รายงานการเกิดอุบัติเหตุทั้งหมดที่เกี่ยวกับระบบการขนส่งก๊าซปิโตรเลียมเหลวทางท่อ(๕)รายงานการฝึกซ้อมแผนฉุกเฉินและแผนป้องกันและระงับอัคคีภัย(๖)แผนผังแสดงตำแหน่งที่ตั้งและจำนวนอุปกรณ์ที่ใช้สำหรับการป้องกันและระงับอัคคีภัยข้อ ๕ผู้ประกอบกิจการควบคุมต้องจัดทำแผนขั้นตอนการปฏิบัติงานและการบำรุงรักษาระบบการขนส่งก๊าซปิโตรเลียมเหลวทางท่อเพื่อให้สามารถดำเนินการขนส่งก๊าซปิโตรเลียมเหลวได้อย่างปลอดภัยข้อ ๖ระบบการขนส่งก๊าซปิโตรเลียมเหลวทางท่อต้องจัดให้มีพนักงานที่ผ่านการฝึกอบรมผู้ปฏิบัติงานตามกฎกระทรวงว่าด้วยคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิงตลอดเวลาที่มีการขนส่งก๊าซปิโตรเลียมเหลวระบบการขนส่งก๊าซปิโตรเลียมเหลวทางท่อต้องจัดให้มีป้ายรายชื่อพนักงานที่ผ่านการฝึกอบรมตามวรรคหนึ่งไว้ที่สถานีควบคุมลิ้นปิดเปิดควบคุมการไหลของก๊าซปิโตรเลียมเหลวหมวด ๒ลักษณะของแผนผังแบบก่อสร้าง และท่อ ข้อ ๗ระบบการขนส่งก๊าซปิโตรเลียมเหลวทางท่อ ต้องมีแผนผังโดยสังเขปแผนผังบริเวณแบบก่อสร้าง และรายการคำนวณความมั่นคงแข็งแรงและความปลอดภัยดังต่อไปนี้(๑)แผนผังโดยสังเขปแสดงตำแหน่งที่ตั้งของระบบการขนส่งก๊าซปิโตรเลียมเหลวทางท่อ(๒)แผนผังบริเวณแสดงแนวท่อของระบบการขนส่งก๊าซปิโตรเลียมเหลวทางท่อ(๓) แบบก่อสร้างระบบการขนส่งก๊าซปิโตรเลียมเหลวทางท่อซึ่งแสดงรายละเอียดอย่างน้อย ดังต่อไปนี้(ก)แนวท่อและระดับของระบบการขนส่งก๊าซปิโตรเลียมเหลวทางท่อ(ข) ตำแหน่งที่ตั้งของแนวท่อทุกระยะการเปลี่ยนแปลงแนวท่อพร้อมรายละเอียดโดยรอบแนวท่อ(ค)รูปตัดแนววางท่อตามยาวตลอดแนวท่อและความกว้างของแนวท่อ หากเป็นท่อที่อยู่ใต้พื้นดินต้องระบุความลึกของแนววางท่อ(ง) ขนาดท่อ ความยาวท่อ ความหนาของผนังท่อพร้อมทั้งระบุปริมาตร(จ) ตำแหน่งที่ตั้งของลิ้นปิดเปิดควบคุมการไหลของก๊าซปิโตรเลียมเหลวที่ตั้งของเครื่องหมายแสดงในเขตระบบการขนส่งก๊าซปิโตรเลียมเหลวทางท่อและอุปกรณ์ส่วนควบของระบบการขนส่งก๊าซปิโตรเลียมเหลวทางท่อ(ฉ)รูปตัดแสดงรายละเอียดการวางท่อในบริเวณที่แนวท่อตัดผ่าน(๔) แบบแสดงการเชื่อมต่อของระบบการขนส่งก๊าซปิโตรเลียมเหลวทางท่อกับระบบท่อก๊าซปิโตรเลียมเหลวในคลังก๊าซปิโตรเลียมเหลวหรือสถานที่ประกอบการกิจการก๊าซปิโตรเลียมเหลวอื่นหรือระบบการขนส่งก๊าซปิโตรเลียมเหลวทางท่ออื่น(๕)แบบก่อสร้างเครื่องหมายแสดงในเขตระบบการขนส่งก๊าซปิโตรเลียมเหลวทางท่อ(๖)รายการคำนวณความมั่นคงแข็งแรงและความปลอดภัยของระบบการขนส่งก๊าซปิโตรเลียมเหลวทางท่อแผนผังและแบบก่อสร้างตามวรรคหนึ่งต้องมีมาตราส่วนที่แสดงรายละเอียดต่าง ๆ ให้สามารถตรวจสอบได้อย่างชัดเจนข้อ ๘ท่อที่ใช้สำหรับการขนส่งก๊าซปิโตรเลียมเหลวต้องเป็นท่อเหล็กที่มีคุณสมบัติเหมาะสมและมีค่าความเค้นไม่น้อยกว่า ๑๒๔ นิวตันต่อตารางมิลลิเมตร และค่าความเค้นคราก (yield strength) ไม่น้อยกว่า ๑๗๒ นิวตันต่อตารางมิลลิเมตรหรือเป็นท่อที่ทำมาจากวัสดุอื่นที่มีความปลอดภัยและมั่นคงแข็งแรงไม่ต่ำกว่าคุณสมบัติที่กำหนดในกฎกระทรวงนี้ โดยต้องได้รับความเห็นชอบจากอธิบดีกรมธุรกิจพลังงานท่อและอุปกรณ์ที่ใช้ในระบบการขนส่งก๊าซปิโตรเลียมเหลวทางท่อต้องเป็นชนิดที่ใช้กับก๊าซปิโตรเลียมเหลวและไม่ทำปฏิกิริยากับก๊าซปิโตรเลียมเหลวหมวด ๓การออกแบบการก่อสร้าง การติดตั้ง และการทดสอบและตรวจสอบ ข้อ ๙การออกแบบ การก่อสร้างและการทดสอบและตรวจสอบระบบการขนส่งก๊าซปิโตรเลียมเหลวทางท่อเหนือพื้นดินให้เป็นไปตามมาตรฐานASME B31.3 มาตรฐาน ASME B31.4หรือมาตรฐานอื่นตามที่รัฐมนตรีประกาศกำหนดในราชกิจจานุเบกษาการออกแบบ การก่อสร้าง และการทดสอบและตรวจสอบระบบการขนส่งก๊าซปิโตรเลียมเหลวทางท่อใต้พื้นดินให้เป็นไปตามมาตรฐานASME B31.4หรือมาตรฐานอื่นตามที่รัฐมนตรีประกาศกำหนดในราชกิจจานุเบกษาข้อ ๑๐การติดตั้งท่อส่งก๊าซปิโตรเลียมเหลวต้องมีการเคลือบท่อส่งก๊าซปิโตรเลียมเหลวโดยสารเคลือบที่สามารถยึดติดกับผนังท่ออย่างคงทนแข็งแรง ทนต่อสภาพแวดล้อมและสามารถใช้งานร่วมกับการป้องกันการกัดกร่อนด้วยไฟฟ้า (cathodic protection) ได้ข้อ ๑๑การติดตั้งท่อส่งก๊าซปิโตรเลียมเหลวใต้พื้นดินต้องมีการป้องกันการกัดกร่อนด้วยไฟฟ้า(cathodic protection) ซึ่งมีระดับการป้องกันไม่มากกว่า - ๘๕๐มิลลิโวลต์ข้อ ๑๒การติดตั้งท่อส่งก๊าซปิโตรเลียมเหลวใต้พื้นดินที่ลอดผ่านทางสัญจรระบบรางต้องให้ระยะผนังท่อส่งก๊าซปิโตรเลียมเหลวหรือวัสดุหุ้มท่อส่งก๊าซปิโตรเลียมเหลวอยู่ใต้พื้นดินไม่น้อยกว่า๑.๗๐ เมตร หรือเป็นไปตามกฎหมายที่เกี่ยวข้องกำหนดกรณีที่มีการติดตั้งท่อส่งก๊าซปิโตรเลียมเหลวใต้พื้นดินน้อยกว่าระยะที่กำหนดตามวรรคหนึ่งการติดตั้งท่อต้องมีการรองรับน้ำหนักได้ไม่ต่ำกว่ากรณีตามวรรคหนึ่งโดยผู้ประกอบกิจการควบคุมต้องเสนอแบบก่อสร้างท่อที่มีการรองรับน้ำหนักดังกล่าวเพื่อขอความเห็นชอบจากอธิบดีกรมธุรกิจพลังงานก่อนการติดตั้งข้อ ๑๓การติดตั้งท่อส่งก๊าซปิโตรเลียมเหลวใต้พื้นดินที่ลอดผ่านทางสัญจรทางบกต้องให้ระยะผนังท่อส่งก๊าซปิโตรเลียมเหลวหรือวัสดุหุ้มท่อส่งก๊าซปิโตรเลียมเหลวอยู่ใต้พื้นดินไม่น้อยกว่า ๑.๒๐เมตร หรือเป็นไปตามกฎหมายที่เกี่ยวข้องกำหนดกรณีที่มีการติดตั้งท่อส่งก๊าซปิโตรเลียมเหลวใต้พื้นดินน้อยกว่าระยะที่กำหนดตามวรรคหนึ่งการติดตั้งท่อต้องมีการรองรับน้ำหนักได้ไม่ต่ำกว่ากรณีตามวรรคหนึ่ง โดยผู้ประกอบกิจการควบคุมต้องเสนอแบบก่อสร้างท่อที่มีการรองรับน้ำหนักดังกล่าวเพื่อขอความเห็นชอบจากอธิบดีกรมธุรกิจพลังงานก่อนการติดตั้งข้อ ๑๔การติดตั้งท่อส่งก๊าซปิโตรเลียมเหลวใต้พื้นดินที่ลอดผ่านแม่น้ำ ลำคลอง ทะเลหรือทางสัญจรทางน้ำต้องให้ระยะผนังท่อส่งก๊าซปิโตรเลียมเหลวหรือวัสดุหุ้มท่อส่งก๊าซปิโตรเลียมเหลวอยู่ใต้พื้นดินไม่น้อยกว่า๑.๒๐ เมตร หรือเป็นไปตามกฎหมายที่เกี่ยวข้องกำหนดกรณีที่มีการติดตั้งท่อส่งก๊าซปิโตรเลียมเหลวใต้พื้นดินน้อยกว่าระยะที่กำหนดตามวรรคหนึ่งการติดตั้งท่อต้องมีการรองรับน้ำหนักได้ไม่ต่ำกว่ากรณีตามวรรคหนึ่งโดยผู้ประกอบกิจการควบคุมต้องเสนอแบบก่อสร้างท่อที่มีการรองรับน้ำหนักดังกล่าวเพื่อขอความเห็นชอบจากอธิบดีกรมธุรกิจพลังงานก่อนการติดตั้งข้อ ๑๕ท่อส่งก๊าซปิโตรเลียมเหลวใต้พื้นดินที่ติดตั้งโดยวิธีการขุดเปิดต้องทำการฝังเทปเตือนสีเหลืองไว้เหนือแนวท่อที่ระดับความลึกอย่างน้อย ๐.๓๐ เมตรโดยต้องมีข้อความเตือนเป็นตัวอักษรสีดำตลอดแนวท่อ ดังต่อไปนี้(๑) ระบบการขนส่งก๊าซปิโตรเลียมเหลวทางท่อ(๒) ชื่อผู้ประกอบกิจการควบคุม(๓) หมายเลขโทรศัพท์ติดต่อกรณีฉุกเฉินผู้ประกอบกิจการควบคุมต้องจัดให้มีระบบการรับแจ้งเหตุตามวรรคหนึ่ง(๓) และผู้รับผิดชอบเพื่อรับแจ้งเหตุและประสานงานกับหน่วยงานต่าง ๆที่เกี่ยวข้องตลอดยี่สิบสี่ชั่วโมงข้อ ๑๖การติดตั้งท่อส่งก๊าซปิโตรเลียมเหลวเหนือพื้นดินต้องดำเนินการ ดังต่อไปนี้(๑)ท่อส่งก๊าซปิโตรเลียมเหลวต้องวางอยู่บนฐานรองรับที่มีความมั่นคงแข็งแรง(๒)มีการป้องกันมิให้ยานพาหนะหรือสิ่งอื่นใดมากระทำให้เกิดการชำรุดเสียหายต่อท่อส่งก๊าซปิโตรเลียมเหลว(๓) กรณีท่อส่งก๊าซปิโตรเลียมเหลวพาดผ่านทางสัญจรให้มีข้อความแสดงระยะความสูงจากพื้นผิวจราจรถึงจุดต่ำสุดของท่อ โครงสร้างหรือส่วนประกอบอื่น ๆ ของท่อส่งก๊าซปิโตรเลียมเหลวข้อ ๑๗แนวเขตระบบการขนส่งก๊าซปิโตรเลียมเหลวทางท่อต้องจัดให้มีเครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อตามประกาศกรมธุรกิจพลังงานว่าด้วยหลักเกณฑ์การจัดทำเครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อข้อ ๑๘การทดสอบและตรวจสอบระบบการขนส่งก๊าซปิโตรเลียมเหลวทางท่อให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษาและต้องดำเนินการโดยผู้ทดสอบและตรวจสอบซึ่งมีคุณสมบัติตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา๗ในกรณีที่ยังไม่มีผู้ทดสอบและตรวจสอบตามวรรคหนึ่งให้ทำการทดสอบและตรวจสอบโดยผู้ประกอบกิจการควบคุมซึ่งอยู่ในการควบคุมของพนักงานเจ้าหน้าที่หมวด ๔การป้องกันและระงับอัคคีภัย ข้อ ๑๙ บริเวณอันตรายของระบบการขนส่งก๊าซปิโตรเลียมเหลวทางท่อระบบไฟฟ้า เครื่องใช้ไฟฟ้า อุปกรณ์ไฟฟ้า และระบบป้องกันอันตรายจากฟ้าผ่าต้องเป็นไปตามกฎกระทรวงว่าด้วยระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการก๊าซปิโตรเลียมเหลวที่ออกตามมาตรา๗ในกรณีที่ยังไม่มีกฎกระทรวงตามวรรคหนึ่งให้บริเวณอันตรายของระบบการขนส่งก๊าซปิโตรเลียมเหลวทางท่อ ระบบไฟฟ้าเครื่องใช้ไฟฟ้า อุปกรณ์ไฟฟ้าและระบบป้องกันอันตรายจากฟ้าผ่าเป็นไปตามที่รัฐมนตรีประกาศกำหนดในราชกิจจานุเบกษาข้อ ๒๐เมื่อติดตั้งระบบไฟฟ้า เครื่องใช้ไฟฟ้า อุปกรณ์ไฟฟ้า และระบบป้องกันอันตรายจากฟ้าผ่าเสร็จแล้วให้ผู้ประสงค์จะประกอบกิจการระบบการขนส่งก๊าซปิโตรเลียมเหลวทางท่อหรือผู้ประกอบกิจการควบคุมยื่นหนังสือขอรับการตรวจสอบและหนังสือรับรองการปฏิบัติตามข้อ๑๙ จากผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗และกฎกระทรวงว่าด้วยระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการก๊าซปิโตรเลียมเหลวที่ออกตามมาตรา๗ในกรณีที่ยังไม่มีผู้ทดสอบและตรวจสอบตามวรรคหนึ่งให้ทำการทดสอบและตรวจสอบระบบไฟฟ้าและระบบป้องกันอันตรายจากฟ้าผ่าโดยผู้ประกอบกิจการควบคุมซึ่งอยู่ในการควบคุมของพนักงานเจ้าหน้าที่ข้อ ๒๑ ห้ามทำการใด ๆที่ก่อให้เกิดเปลวไฟหรือประกายไฟภายในเขตระบบการขนส่งก๊าซปิโตรเลียมเหลวทางท่อและสถานีควบคุมลิ้นปิดเปิดควบคุมการไหลของก๊าซปิโตรเลียมเหลวยกเว้นกรณีการปฏิบัติงานซ่อมแซมหรือการดำเนินการอื่นใดซึ่งอยู่ภายใต้การควบคุมของผู้ประกอบกิจการควบคุมข้อ ๒๒ในกรณีที่เกิดอุบัติเหตุทำให้ระบบการขนส่งก๊าซปิโตรเลียมเหลวทางท่อชำรุดเสียหายเกิดการรั่วไหลของก๊าซปิโตรเลียมเหลวหรือเกิดเหตุเพลิงไหม้ ผู้ประกอบกิจการควบคุมต้องดำเนินการให้เป็นไปตามหลักเกณฑ์และวิธีการที่อธิบดีกรมธุรกิจพลังงานประกาศกำหนดข้อ ๒๓บริเวณสถานีควบคุมลิ้นปิดเปิดควบคุมการไหลของก๊าซปิโตรเลียมเหลวต้องติดตั้งเครื่องดับเพลิงชนิดผงเคมีแห้งหรือน้ำยาดับเพลิงขนาดบรรจุไม่น้อยกว่า๖.๘ กิโลกรัมอย่างน้อยสองเครื่องตามมาตรฐานระบบป้องกันอัคคีภัยของสมาคมวิศวกรรมสถานแห่งประเทศไทย ในพระบรมราชูปถัมภ์หรือมาตรฐานอื่นที่เทียบเท่าตามที่รัฐมนตรีประกาศกำหนดผู้ประกอบกิจการควบคุมต้องจัดให้มีการตรวจสอบเครื่องดับเพลิงตามวรรคหนึ่งอย่างน้อยทุกหกเดือนข้อ ๒๔บริเวณสถานีควบคุมลิ้นปิดเปิดควบคุมการไหลของก๊าซปิโตรเลียมเหลว ต้องจัดให้มีป้ายเตือนโดยใช้ตัวอักษรสีแดงมีความสูงไม่น้อยกว่า๒.๕๐ เซนติเมตร บนพื้นสีขาว และมีข้อความอย่างน้อย ดังต่อไปนี้อันตราย๑. ห้ามสูบบุหรี่๒. ห้ามทำให้เกิดเปลวไฟหรือประกายไฟข้อ ๒๕ผู้ประกอบกิจการควบคุมต้องจัดให้มีการเตรียมพร้อมรับเหตุฉุกเฉินอย่างน้อย ดังต่อไปนี้(๑) จัดทำแผนฉุกเฉินและแผนป้องกันและระงับอัคคีภัย(๒)ดำเนินการฝึกซ้อมแผนฉุกเฉินและแผนป้องกันและระงับอัคคีภัย อย่างน้อยปีละหนึ่งครั้ง(๓)จัดทำรายงานการฝึกซ้อมแผนฉุกเฉินและแผนป้องกันและระงับอัคคีภัยการเตรียมพร้อมรับเหตุฉุกเฉินตามวรรคหนึ่งผู้ประกอบกิจการควบคุมต้องจัดให้มีการประสานงานร่วมกับองค์กรหรือหน่วยงานที่เกี่ยวข้องในพื้นที่แนวท่อเพื่อการระงับเหตุในแต่ละพื้นที่ได้ทันท่วงทีหมวด ๕การเลิกใช้งานระบบการขนส่งก๊าซปิโตรเลียมเหลวทางท่อ ข้อ ๒๖ในกรณีที่ผู้ประกอบกิจการควบคุมมีความประสงค์จะเลิกใช้งานระบบการขนส่งก๊าซปิโตรเลียมเหลวทางท่อผู้ประกอบกิจการควบคุมต้องแจ้งต่อกรมธุรกิจพลังงานโดยแนบเอกสารที่ระบุวันที่เลิกใช้งาน ตำแหน่ง ขนาด และความยาวของท่อและรายละเอียดอื่น ๆ ของระบบการขนส่งก๊าซปิโตรเลียมเหลวทางท่อที่จะเลิกใช้งาน พร้อมทั้งมาตรการในการจัดการและตรวจสอบระบบการขนส่งก๊าซปิโตรเลียมเหลวทางท่อดังกล่าวให้มีความปลอดภัยและมาตรการในการป้องกันสิ่งแวดล้อมในบริเวณพื้นที่โดยรอบของระบบการขนส่งก๊าซปิโตรเลียมเหลวทางท่อภายในหกสิบวันก่อนวันที่เลิกใช้งานระบบการขนส่งก๊าซปิโตรเลียมเหลวทางท่อเพื่อเสนอให้อธิบดีกรมธุรกิจพลังงานพิจารณาให้ความเห็นชอบเมื่อได้รับความเห็นชอบจากอธิบดีกรมธุรกิจพลังงานแล้วให้ผู้ประกอบกิจการควบคุมปฏิบัติตามมาตรการที่ได้รับความเห็นชอบตามวรรคหนึ่งภายในระยะเวลาที่อธิบดีกรมธุรกิจพลังงานกำหนดบทเฉพาะกาล ข้อ ๒๗ ระบบการขนส่งก๊าซปิโตรเลียมเหลวทางท่อที่ได้รับใบอนุญาตหรือได้รับความเห็นชอบแบบแปลนและแบบก่อสร้างตามกฎหมายว่าด้วยการควบคุมน้ำมันเชื้อเพลิงอยู่ในวันก่อนวันที่กฎกระทรวงนี้ใช้บังคับให้ได้รับการยกเว้นไม่ต้องปฏิบัติตามกฎกระทรวงนี้ เว้นแต่(๑) ข้อ ๖ ข้อ ๑๗ ข้อ ๑๘ ข้อ ๑๙ข้อ ๒๐ ข้อ ๒๑ ข้อ ๒๒ ข้อ ๒๓ ข้อ ๒๔ และข้อ ๒๖ ต้องปฏิบัติให้ถูกต้องนับแต่วันที่กฎกระทรวงนี้ใช้บังคับ(๒) ข้อ ๔ ข้อ ๕ และข้อ ๒๕ต้องปฏิบัติให้ถูกต้องภายในหนึ่งปีนับแต่วันที่กฎกระทรวงนี้ใช้บังคับให้ไว้ณ วันที่ ๒๒ กันยายน พ.ศ. ๒๕๖๐พลเอกอนันตพร กาญจนรัตน์รัฐมนตรีว่าการกระทรวงพลังงานหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรรักษาความปลอดภัยในการประกอบกิจการก๊าซปิโตรเลียมเหลวและป้องกันมิให้เกิดอัคคีภัยหรืออันตรายแก่ชีวิตและทรัพย์สินของประชาชนและโดยที่มาตรา ๗ วรรคหนึ่ง (๑) (๓) (๕) และ (๗)แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒บัญญัติให้การขนส่งก๊าซปิโตรเลียมเหลวทางท่อลักษณะของท่อที่ใช้ในการขนส่งก๊าซปิโตรเลียมเหลวและการบำรุงรักษาท่อส่งก๊าซปิโตรเลียมเหลวและวิธีการปฏิบัติงานและการจัดให้มี และบำรุงรักษาอุปกรณ์หรือเครื่องมืออื่นใดเพื่อประโยชน์ในการขนส่งก๊าซปิโตรเลียมเหลวทางท่อรวมทั้งกำหนดการอื่นใดอันจำเป็นเพื่อให้บรรลุวัตถุประสงค์ในการปฏิบัติตามพระราชบัญญัติดังกล่าวให้กระทำโดยการออกกฎกระทรวงจึงจำเป็นต้องออกกฎกระทรวงนี้พัชรภรณ์/อัญชลี/จัดทำ๙ ตุลาคม ๒๕๖๐ปริญสินีย์/ตรวจ๒๗ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๐๓ ก/หน้า ๓๓/๕ ตุลาคม ๒๕๖๐